Prodhimet shqiptare në panairin ushqimor të Uashingtonit
Në panair morën pjesë 2400 firma nga 80 vendeve të cilat paraqitën 180 mijë artikuj ushqimorë
Në panairin për artikujt ushqimorë, ku morën pjesë 2400 firma nga 80 vende, me rreth 180 mijë artikuj ushqimorë, Shqipëria u paraqit me prodhimet e vajit të ullirit, bimëve medicinale, gështenjat si dhe prodhime të përpunuara tradicionale. Por duket se për prodhuesit shqiptarë nuk është e lehtë që të arrihet deri këtu: Genc Mita i firmës Sejega thotë se ka një bashkëpunim 2 vjeçar me tregun amerikan, por thotë se mallrat shqiptarë kryesisht kanë sukses tek emigrantët shqiptarë apo tregu ballkanik i cili e njeh cilësinë e tyre. Sherebela, një bimë medicinale e njohur për vlerat kuruese është një prej artikujve që sipas USAID – Agjencisë Amerikane për Zhvillimin Ndërkombëtar, që mbështet ardhjen e prodhuesve shqiptarë këtu, - është një prej prodhimeve shqiptare që mbizotëron në tregun amerikan. Sabah Sena specialist pranë këtij projekti thotë: Edhe gështenjat e Tropojës ishin të ekspozuara në stendën shqiptare. Ramiz Jahbala i cili tregëton gështenjat dhe nënprodukte e saj thotë se kërkesa është rritur vite e fundit edhe për shkak të mungess së këtj artikulli në Europë. Vaji i ullirit ishte një tjetër prodhim i stendës shqiptare i cili sipas prodhuesve është ndër më të kërkuarit... Shqipëria u përfaqësua nga tre prodhues të vajit të ullirit, shqetësimi i të cilëve është tek kostoja e lartë e prodhimit të këtij artikulli. Produktet shqiptare ishin të ekspozuara edhe në stendën maqedonase pasi disa prej tyre tregëtohen në Shtetet e Bashkuara përmes tregtarëve maqedonas. Njëri prej tyre , Kiro Ivanovski thotë se bashkëpunimi me tregtarët shqiptarë ka qenë i suksesshëm: Për prodhuesit shqiptar tregu amerikan është ende një treg i ri, por synimi i tyre është që të jenë sa më shumë të pranishëm në të. Panairi i sivjetshëm shënon vitin e tretë të pjesmarrjes së prodhimeve shqiptare në një organizim të këtyre përmasave.